Diari Oficial de la Generalitat Valenciana


Sumari del DOGV 2214, del 24-02-1994 (1994/830641)

ORDRE de 15 de febrer de 1994, de la Conselleria de Medi Ambient, per la qual es convoquen ajudes per a la investigació sobre el medi natural.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/15/(2)/dof/vci/html**

### Dades del document

Número de DOGV
:   2214

Data del DOGV
:   24-02-1994

Secció del DOGV
:   DISPOSICIONS GENERALS

Número del document
:   1994/830641


Data del document
:   15-02-1994

Organisme emissor
:   Conselleria de Medi Ambient

Tipus de document
:   Ordre

ORDRE de 15 de febrer de 1994, de la Conselleria de Medi Ambient, per la qual es convoquen ajudes per a la investigació sobre el medi natural. [94/1202]  
En la Llei de Pressupostos de la Generalitat Valenciana per a 1994, i en el programa corresponent a la Direcció General de Conservació del Medi Natural de la Conselleria de Medi Ambient, es consigna la línia pressupostària 260/000/94, destinada a la concessió d'ajudes a universitats, centres d'investigació i empreses a fi de realitzar projectes d'investigació sobre el medi natural en aquells aspectes de major interès per a la protecció d'espècies i d'espais naturals. Per aquesta raó,   
ORDENE  
Article primer  
És objecte d'aquesta ordre la convocatòria d'ajudes per a la investigació sobre el medi natural, a càrrec del programa pressupostari 442.30, línia 260/000/94, dotada amb un import màxim de vint milions de pessetes.  
Article segon  
Podran optar a la concessió de les ajudes:  
a) Les universitats  
b) Els centres d'investigació científica reconeguts oficialment  
c) Les empreses.  
Article tercer  
Podrà ser objecte d'ajudes, la realització de projectes d'investigació sobre alguns dels temes que s'indiquen en l'annex I d'aquesta ordre, d'acord amb els continguts mínims que s'indiquen en l'annex II.  
Article quart  
A les sol·licituds, les quals hauran d'adaptar-se al model corresponent de l'annex III, s'haurà d'adjuntar la documentació següent:  
a) De caràcter tècnic  
1. Projectes de treball sobre alguns dels temes de l'annex I, d'una extensió no superior a cinc folis DIN A-4, mecanografiats a doble espai, amb marges usuals i per una sola cara.  
2. Currículum dels membres de l'equip de treball i, si n'hi ha, dels assessors científics que hi participen.  
3. Llista dels aparells científics o tècnics, dels materials inventariables i les infrastructures de què es disposa que es posaran parcialment o totalment al servei del projecte de la investigació.  
4. Pressupost desglossat de les unitats i les partides de despeses que s'han d'efectuar.  
b) De caràcter administratiu  
1. Certificats acreditatius d'estar al corrent dels pagaments de la Seguretat Social i del compliment de les obligacions tributàries.  
No caldrà presentar aquesta documentació quan el sol·licitant siga una universitat pública.  
2. Documents acreditatius de la personalitat jurídica i, si n'hi ha, de la representació amb que actua el sol·licitant.  
3. Fotocòpia compulsada del NIF o CIF.  
4. Imprès de l'alta de tercers per als pagaments de la Generalitat Valenciana en el supòsit que no figuren en el Registre de Tercers de la Conselleria d'Economia i Hisenda.  
5. Documents acreditatius del reconeixement oficial del centre d'investigació científica.  
Article cinquè  
Les sol·licituds, acompanyades de la documentació, s'hauran de presentar en el termini de quinze dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana, al Registre d'Entrada dels serveis centrals o territorials de la Conselleria de Medi Ambient, als centres de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article sisè  
La valoració de les sol·licituds la farà una comissió integrada pels membres següents:  
Presidenta: la Directora General de Conservació del Medi Natural.  
Vocals:  
- El Cap del Servei de Protecció d'Espècies.  
- El Cap del Servei d'Espais Naturals.  
- La Cap de la Secció de Zones Humides.  
- El Cap de la Secció de Protecció de Recursos Naturals.  
- Un representant de la secretaria general.  
Actuarà com a secretari el membre de la comissió que designe la presidència, la qual també podrà designar vocals suplents, si cal.  
Article setè  
Els criteris de valoració als quals s'adaptarà la comissió són els següents:  
a) Experiència de l'equip de treball en projectes o activitats similars als temes de l'annex I, fins a 4 punts.  
b) Publicacions efectuades per l'equip de treball, fins a 4 punts.  
c) Infrastructures, aparells i materials que hi haurà a la disposició de l'equip de treball per a la realització de la investigació, fins a 2 punts.  
Article vuitè  
Avaluades les sol·licituds, la comissió elevarà al conseller la proposta de resolució en la qual s'indicaran els beneficiaris, la puntuació obtinguda i la quantia de l'ajuda. La resolució definitiva es publicarà en el Diari Oficial de la Generalitat Valenciana, i es notificarà a les persones interessades.  
Transcorreguts tres mesos des de l'endemà de l'acabament del termini de presentació de sol·licituds sense que hi haja resolució expressa, aquestes s'entendran desestimades.  
Contra la resolució definitiva, les persones interessades podran interposar recurs contenciós administratiu en el termini de dos mesos comptadors des de l'endemà de la notificació, d'acord amb el que disposen els articles 58 i següents de la jurisdicció contenciosa administrativa.  
Article novè  
Quan el beneficiari siga un organisme públic, caldrà formalitzar un conveni de col·laboració entre les parts, el qual s'haurà d'adaptar a la normativa aplicable.  
Article deu  
Les ajudes se satisfaran en un pagament únic, en la forma i els terminis que indique la resolució d'aquesta convocatòria, després de la presentació d'una memòria final dels resultats de la investigació.  
Article onze  
Els beneficiaris, d'acord amb el que preveu l'article 47.4 de la Llei de la Hisenda Pública de la Generalitat Valenciana, s'obliguen a:  
1. La submissió a les actuacions de control financer que corresponen a la Intervenció General, en relació amb la subvenció concedida.  
2. Comunicar a la Conselleria de Medi Ambient l'obtenció de qualsevol altra ajuda o subvenció per a la mateixa finalitat procedent de qualsevol altra administració o ens públic.  
Article dotze  
L'incompliment total o parcial de qualsevol de les obligacions que condicionen la concessió de l'ajuda, o la falta total o parcial de justificació de les quantitats concedides, i també l'alteració de les condicions tingudes en compte per a la concessió, podran comportar la revocació o la modificació de l'ajuda.  
Article tretze  
Els beneficiaris estan obligats a indicar que la Generalitat Valenciana finança parcialment els projectes d'investigació en tots els textos o publicacions que se deriven de la realització de les activitats subvencionades.  
DISPOSICIÓ FINAL  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
DISPOSICIÓ ADDICIONAL  
Es faculta la Direcció General de Conservació del Medi Natural per a l'adopció de les mesures o les directrius que calguen en execució d'aquesta ordre.  
València, 15 de febrer de 1994  
El Conseller de Medi Ambient,  
EMÈRIT BONO I MARTÍNEZ  
ANNEX I  
Temes previstos  
I.1. Convenis sobre espècies de flora i fauna.  
I.1.1. Creació d'un banc de llavors de flora amenaçades de la Comunitat Valenciana.  
I.1.2. Revisió del gènere Hieracium a la Comunitat Valenciana.  
I.1.3. Anàlisi taxonòmic del gènere Centaurea sect. Willkommia a la Comunitat Valenciana.  
I.1.4. Micropropagació de Limonium thiniense i L. furfuraceum  
I.1.5. Estudi de la flora i la vegetació a la serra de Plans i Rentonar.  
I.1.6. Seguiment de cetacis i rèptils marins encallats a les costes valencianes.  
I.1.7. Estudi ictiològic del riu de Vilafermosa.  
I.2. Activitats d'investigació sobre espais naturals.  
I.2.1. Estudi de la flora dels paratges naturals del Desert de les Palmes i del prat de Cabanes-Torreblanca.  
I.2.2. Estudi de la flora i la vegetació dels paratges naturals de les salines de Santa Pola; les llacunes de la Mata i Torrevieja, i el Fondó.  
I.2.3. Investigació dels recursos naturals dels espais naturals protegits de la Comunitat Valenciana orientada a la gestió d'aquests.  
ANNEX II  
Requeriments mínims necessaris   
per a l'execució dels projectes  
I.1.1. Creació d'un banc de llavors de flora amenaçades de la Comunitat Valenciana.  
Nombre mínim de doctors adscrits al projecte: 2.  
Continguts mínims:  
- Recol·lectar i conservar les llavors d'almenys 100 espècies rares, endèmiques o amenaçades de la Comunitat Valenciana.  
- Fer germinar i cultivar almenys 10 espècies amenaçades de la flora valenciana.  
I.1.2. Revisió del gènere Hieracium a la Comunitat Valenciana.  
Nombre mínim de doctors adscrits al projecte: 2.  
Continguts mínims:  
Descripció i estudi bioecològic de les espècies valencianes adscrites als gèneres Hieracium i Pilosella.  
- Cartografia a escala 1:200.000 de la distribució de les espècies proposada a les zones prioritàries de conservació.  
- Iconografia de totes les espècies.  
I.1.3. Anàlisi taxonòmic del gènere Centaurea sect. Willkommia a la Comunitat Valenciana.  
Nombre mínim de doctors adscrits al projecte: 1.  
Continguts mínims:  
- Descripció i estudi bioecològics de les espècies valencianes adscrites a a secció Willkommia del gènere Centaurea; anàlisi multivariant aplicat a la discriminació de caràcters morfològics d'interès taxonòmic.  
- Cartografia a escala 1:200.000 de la distribució de les espècies.  
- Iconografia de totes les espècies.  
- Aproximació al coneixement de la variabilitat en poblacions-tipus de les espècies, mitjançant l'anàlisis isoenzimàtic.  
I.1.4. Micropropagació de Limonium thiniense i L. furfuraceum  
Nombre mínim de doctors adscrits al projecte: 1.  
Continguts mínims:  
- Obtenció del protocol de propagació in vitro de les dues espècies.  
- Manteniment d'un estoc i trasplantació a un test de torba, amb producció d'almenys 50 plançons de cada espècie.  
- Elaboració de la proposta per a l'execució de les proves de plantació -reforços de poblacions.  
I.1.5. Estudi de la flora i la vegetació a la serra de Plans i Rentonar.  
Nombre mínim de doctors adscrits al projecte: 2.  
Continguts mínims:  
- Catàlegs florístic i fitosociològic.  
- Fitxes de distribució i biologia local de les principals espècies rares, endèmiques o amenaçades de flora vascular -fins a 10 espècies, les quals s'hauran de proposar provisionalment en el text del projecte.  
- Designació i delimitació a zones d'alta concentració d'espècies botàniques d'interès.  
I.1.6. Seguiment de cetacis i rèptils marins encallats a les costes valencianes.  
Nombre mínim de doctors adscrits al projecte: 2.  
Continguts mínims:  
- Estudi de la freqüència dels encallaments de cetacis i tortugues marines a les costes valencianes durant 1994; confecció de sèries històriques recents.  
- Examen de les causes de mortalitat dels animals encallats; anàlisi de vísceres i paràsits.  
I.1.7. Estudi ictiològic del riu de Vilafermosa.  
Nombre mínim de doctors adscrits al projecte: 1.  
Continguts mínims:  
- Cens trimestral de les poblacions de barbs i truites del riu de Vilafermosa, mitjançant la captura i la recaptura en un tram vedat.  
- Anàlisi biomètric bàsic de les espècies, establiment de piràmides d'edat o dimensions i càlcul de taxes de renovació de la població.  
- Establiment de recomanacions sobre la regulació de les captures piscícoles esportives amb els resultats obtinguts.  
I.2.1. Estudi de la flora dels paratges naturals del Desert de les Palmes i del prat de Cabanes-Torreblanca.  
Nombre mínim de doctors adscrits al projecte: 1.  
Continguts mínims:  
- Catàleg de flors amb especial incidència en les espècies rares, endèmiques o amenaçades.  
- Distribució dels tàxons de més rellevància.  
- Proposta de mesures per a la conservació d'aquesta flora.  
I.2.2. Estudi de la flora i la vegetació dels paratges naturals de les salines de Santa Pola; les llacunes de la Mata i Torrevieja, i el Fondó.  
Nombre mínim de doctors adscrits al projecte: 1.  
Continguts mínims:  
- Catàleg de flors, amb especial incidència en les espècies rares, endèmiques o amenaçades, i catàleg fitosociològic.  
- Distribució dels tàxons de més rellevància i de les diferents comunitats vegetals.  
- Proposta de mesures per a la conservació d'aquesta flora.   
I.2.3. Investigació dels recursos naturals dels espais naturals protegits de la Comunitat Valenciana orientada a la gestió d'aquests.  
Nombre mínim de doctors adscrits al projecte: 2.  
Continguts mínims:  
- Proposta de mesures per a la conservació dels valors naturals dels espais naturals protegits.  
ANNEX III  
A) Model de sol·licitud per a universitats  
Entitat  
Universitat:  
Facultat o escola tècnica:  
Departament:  
Línia d'investigació:  
Direcció postal completa:  
Telèfon: ... fax:  
Dades de l'equip investigador  
Càrrec ... Nom i cognoms ... DNI ... Titulació  
Director/a  
Codirector/a  
Investigador/a  
Assessor/a  
Tema a què opta per a la subvenció  
Nom del tema:  
Codi amb què figura en l'annex I de l'ordre per la qual es convoca la subvenció per a convenis:  
El/la Sr./Sra. ... en qualitat de director/a del projecte adjunt, sol·licita acollir-se a l'Ordre de 15 de febrer de 1994, de la Conselleria de Medi Ambient, per la qual es convoquen ajudes per a la investigació sobre el medi natural, i amb aquest fi aporta la documentació següent (enumereu):  
Lloc i data:  
Signatura del/de la director/directora i segell del departament  
Conselleria de Medi Ambient  
B) Model de sol·licitud per a centres d'investigació  
Entitat  
Centre:  
Departament: o secció:  
Línia d'investigació:  
Direcció postal completa:  
Telèfon: ... fax:  
Dades de l'equip investigador  
Càrrec ... Nom i cognoms ... DNI ... Titulació  
Director/a  
Codirector/a  
Investigador/a  
Assessor/a  
Tema a què opta per a la subvenció  
Nom del tema:  
Codi amb què figura en l'annex I de l'ordre per la qual es convoca la subvenció per a convenis:  
El/la Sr./Sra. .. en qualitat de director/a del projecte adjunt, sol·licita acollir-se a l'Ordre de 15 de febrer de 1994, de la Conselleria de Medi Ambient, per la qual es convoquen ajudes per a la investigació sobre el medi natural, i amb aquest fi aporta la documentació següent (enumereu):  
Lloc i data:  
Signatura del/de la director/directora i segell del departament  
Conseller de Medi Ambient  
C) Model de sol·licitud per a empreses  
Entitat  
Gerent o director de l'empresa  
Nom i cognoms:  
DNI:  
Tipus d'activitat científica (marqueu amb una creu i empleneu, quan calga)  
- Recursos propis  
- Conveni amb equips o centres d'investigació  
- Universitat o centre d'investigació:  
- Departament:  
- Línia d'investigació:  
Direcció postal completa de la seu de l'empresa:  
Telèfon: ... fax:  
Dades de l'equip investigador  
Càrrec ... Nom i cognoms ... DNI ... Titulació  
Director/a  
Codirector/a  
Investigador/a  
Assessor/a  
Tema a què opta per a la subvenció  
Nom del tema:  
Codi amb què figura en l'annex I de l'ordre per la qual es convoca la subvenció per a convenis:  
El/la Sr./Sra. .. en qualitat de director/a del projecte adjunt, sol·licita acollir-se a l'Ordre de 15 de febrer de 1994, de la Conselleria de Medi Ambient, per la qual es convoquen ajudes per a la investigació sobre el medi natural, i amb aquest fi aporta la documentació següent (enumereu):  
Lloc i data:  
Signatura del/de la director/directora i segell del departament  
Conselleria de Medi Ambient


Còpia Permalink ELI